
REFERAT
privind aprobarea contributiei financiare cu titlu de cotizatie anuala din partea

Municipiului Timisoara pentru Asociatia ’’ BASCHET-CLUB TIMISOARA’’          
Prin Hotararea Consiliului Local al Municipiului Timisoara nr.326 / 29.07.2010 , a fost aprobata  aderarea Municipiului Timisoara prin Consiliul Local Timisoara si S.C. Administrarea Domeniului Public S.A. Timisoara, alaturi de Judetul Timis prin Consiliul Judetean Timis si Directia de Prestari Servicii Timis, la Asociatia’’Baschet-Club Timisoara’’, in conditiile modificarii si completarii statutului acestei asociatii. 
      Prin Hotararea Consiliului Local al Municipiului Timisoara nr.385/26.10.2010 au fost

numiti reprezentantii Municipiului Timisoara in Adunarea Generala si Consiliul Director al Asociatiei ’’Baschet-Club Timisoara’’.
      
În conformitate cu prevederile art.16 lit a) din Statutul Asociaţiei membrii au obligaţia de-a achita o cotizaţie anuală, în funcţie de posibilitaţile financiare.
Prin Adresa nr.DP2013-0020/09.01.2013, Asociatia ’’Baschet-Club Timisoara’’a inaintat propunerea de cotizatie anuala in conformitate cu proiectul de buget de venituri si cheltuieli al Asociatiei, dimensionat pentru a doua parte a sezonului competitional 2012/2013 si prima parte a sezonului competitional 2013/2014. 
Suma solicitata cu titlu de cotizatie pe anul 2013 este de 2.000.000 lei, reprezentand un procent de 41% din bugetul total al Asociatiei, prezentat in Anexa 1.

Asociatia a prezentat rezultatele sportive obtinute in anul 2012 de prima echipa: vicecampioana nationala in Divizia A de baschet masculine; finalist a Cupei Romaniei; singurul club timisorean participant in competitii europene de anvergura ca EuroChallenge si Liga Balcanica. La finele turului Diviziei A echipa a fost clasata pe locul 2, actual ocupand pozitia 2-4 in clasament, calificabila in play-offul Diviziei A. Totodata prima echipa este calificata in Final-Four-ul Cupei Romaniei, Asociatia adjudecandu-si drepturile de organizare a competitiei in Timisoara, in luna aprilie.
Echipa secunda BC2 Timisoara a participat in editia 2012/2013 in Liga Nationala Under 23 ani, in care au fost inscrise 24 echipe impartite in 6 grupe zonale. In turneul semifinal au participat primele doua clasate din grupe, echipa BC2 reusind calificarea in turneul final national de 6 echipe.
           Baschetul ca ramura sportiva reprezinta un joc sportiv clasificat in prima categorie de importanta in strategia sportiva locala, tinand cont de istoric, traditie si palmares, si avand an de an un impact tot mai mare la publicul timisorean.
Mentionam ca este foarte importanta continuarea activitatii Asociatiei ’’Baschet-Club Timisoara’’, reprezentand echipa de baschet masculin din prima liga B.C.Timisoara si echipa secunda de tineret Baschet Club 2. 
Finantarea ambelor echipe este necesara si oportuna, intrucat in special echipa de seniori a devenit foarte iubita in randul suporterilor si a atras multi spectatori la meciuri, creand o adevarata emulatie fata de jocul de baschet in randul tinerilor din oras si zona. 
          Totodata este foarte important de mentionat  faptul ca din sprijinul financiar primit de asociatie, o cota importanta a fost alocata echipelor de juniori si tineret locale, care formeaza si promoveaza sportivi pentru baschetul de performanta, creand premizele sustinerii baschetului juvenil si cresterea din randul tinerilor a unor viitori sportivi de performanta. In lotul actual al primei echipe performeaza  jucatori provenind de la echipele de juniori locale.
          Avand in vedere expunerea de motive precizata in prezentul referat, este fundamentata  propunerea de a dezvolta activitatea de baschet masculin prin finantarea asociatiei sportive din bugetul local, asigurand astfel cadrul organizational si resursele pentru obtinerea unor performante sportive de exceptie.
          In conditiile aratate, propunem sa se stabileasca cotizatia pe anul 2013 din partea Municipiului Timisoara, care se va achita asociatiei sportive, in conformitate cu bugetul de venituri si cheltuieli al clubului, aprobat prin Hotararea de Consiliu Director din data de 11.01.2013, in urmatoarele conditii :
1. (1)Contributia financiara cu titlu de cotizatie anuala a Municipiului Timisoara pentru
Asociatia ’’Baschet-Club Timisoara’’ se va aproba din bugetul local,din capitolul 67.02. "Cultură, recreere şi religie", subcap.67.02.05.01-Sport. Valoarea propusa pentru cotizatia anuala este in suma de 2.200.000 lei.
Directia Institutii Scolare, Medicale, Sportive si Culturale a cuprins valoarea cotizatiei destinate Asociatiei ’’Baschet-Club Timisoara’’ in Proiectul de buget al directiei pe anul 2013, transmis Directiei Economice,, urmand ca proiectul de hotarare pentru aprobarea cotizatiei sa fie supus aprobarii in aceeasi sedinta de plen a C.L.Timisoara, in care se va supune aprobarii bugetul local al Municipiului Timisoara. 
(2) Contributia financiara din partea Municipiului Timisoara va fi utilizata de catre Asociatia

"Baschet-Club Timisoara’’, in conformitate cu hotărârile Adunării Generale si cu prevederile legale in vigoare;
(3)Contributia financiara se efectueaza pentru actiunile sportive din calendarele competitionale din returul editiei 2012-2013, perioada intercompetitionala de vara si turul editiei 2013-2014 , ale echipei de baschet  seniori Baschet Club Timisoara si echipei secunde de tineret Baschet Club Timisoara 2, conform calendarelor Federatiei Romane de Baschet si calendarului international FIBA ;

 (4) Pentru perioada semestrului I din anul 2013, aferenta returului editiei     competitionale 2012-2013, se va aloca Asociatiei o cota din cotizatia anuala  in suma maxima de  1.600.000 lei;     
(5) Distribuirea cotizatiei cade in sarcina Adunarii Generale si a  Consiliului Director ale Asociatiei, care raspund, conform prevederilor legale de modul de utilizare a sumelor alocate. 
(6) In situatia in care se constata ca din cotizatia alocata din bugetul local nu au fost cheltuite sume in scopul pentru care a fost constituita Asociatia " Baschet-Club Timisoara" si nu au fost utilizate conform prevederilor legale, acestea vor fi recuperate de la Asociatie.
2. (1) Municipiul Timisoara va efectua platile pentru contributia financiara cu titlu de cotizatie, in transe , in limita bugetului disponibil si a disponibilului in cont la data solicitarii de plata din partea Asociatiei;

(2) Asociatia’’Baschet-Club Timisoara’’ va inainta catre Municipiul Timisoara documente justificative pentru cheltuielile efectuate din cotizatia alocata;

(3). Platile aprobate se vor efectua pentru cheltuielile justificate  prin documentele emise in perioada cuprinsa de la data de 01.01.2013 si pana la data de 31.12.2013, aferente activitatii sportive derulate in aceasta perioada.
3. (1) Activitatea financiară a Asociatia’’Baschet-Club Timisoara’’, cu privire la modul de cheltuire a sumelor alocate din bugetul local, va fi controlata de catre o comisie numita prin Dispozitia Primarului Municipiului Timisoara, conform atributiilor desemnate; 

(2) În acest sens, asociatia sportiva va pune la dispoziţia Municipiului Timisoara, toate documentele legate de sumele alocate. Justificarea şi decontarea cheltuielilor ocazionate de calendarul competitional al echipelor de baschet se va realiza numai pe bază de acte doveditoare, conform legii.    
Avand in vedere aspectele mentionate, va rugam sa analizati , avizati si aprobati
proiectul de hotarare privind aprobarea contributiei financiare cu titlu de cotizatie anuala din

partea Municipiului Timisoara pentru Asociatia’’Baschet-Club Timisoara’’.
Anexăm toate documentele depuse pentru susţinerea proiectului de hotărâre de consiliu. 
Viceprimar,

Dan Diaconu

           Director Directia Economica,                       Director Directia Institutii Scolare, Medicale,

                                                                                 Sportive si Culturale, 
           Smaranda Haracicu                                       Ioan Mihai  Costa

                               Sef Birou Baze Sportive,

                                                                                 Ion Crasovan
                                                           Avizat Juridic,

                                                           Teodora Gentimir

